สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 12 ธ.ค.59
13 ธ.ค. 2559

ดัชนีดาวโจนส์ตลาดหุ้นนิวยอร์กปิดบวก เมื่อคืนนี้ (12 ธ.ค.) โดยดาวโจนส์ปิดที่ระดับสูงสุดเป็นประวัติการณ์และทำสถิติปิดบวกติดต่อกัน 6 วันทำการ เพราะได้แรงหนุนจากการพุ่งขึ้นของหุ้นกลุ่มพลังงาน หลังจากราคาน้ำมันดิบ WTI ทะยานขึ้นกว่า 2% ขานรับข่าวที่ว่า ประเทศผู้ผลิตน้ำมันนอกกลุ่มโอเปกได้ตกลงปรับลดกำลังการผลิต ในการประชุมซึ่งจัดขึ้นร่วมกับกลุ่มโอเปกเมื่อวันเสาร์ที่ผ่านมา อย่างไรก็ตาม ดัชนี S&amp;P500 และ NASDAQ ปิดในแดนลบ เนื่องจากการร่วงลงของหุ้นกลุ่มเทคโนโลยี และจากการที่นักลงทุนระมัดระวังการซื้อขายก่อนที่การประชุมของธนาคารกลางสหรัฐ (เฟด) จะมีขึ้นในวันที่ 13-14 ธ.ค.นี้
ดัชนีเฉลี่ยอุตสาหกรรมดาวโจนส์ปิดที่ 19,796.43 จุด เพิ่มขึ้น 39.58 จุด หรือ +0.20% ดัชนี NASDAQ ปิดที่ 5,412.54 จุด ลดลง 31.96 จุด หรือ -0.59% ดัชนี S&amp;P500 ปิดที่ 2,256.96 จุด ลดลง 2.57 จุด หรือ -0.11%
 
ตลาดหุ้นยุโรปปิดลบ ในวันนี้ (12 ธ.ค.) เนื่องจากนักลงทุนชะลอการซื้อขายก่อนที่การประชุมของธนาคารกลางสหรัฐ (เฟด) จะมีขึ้นในวันที่ 13-14 ธ.ค.นี้ อย่างไรก็ตาม ตลาดปรับตัวลงในกรอบที่จำกัด เนื่องจากบรรยากาศการซื้อขายได้รับแรงหนุนจากการพุ่งขึ้นของหุ้นกลุ่มพลังงาน หลังจากมีรายงานว่า ประเทศผู้ผลิตน้ำมันนอกกลุ่มโอเปกได้ตกลงปรับลดกำลังการผลิต ในการประชุมซึ่งจัดขึ้นร่วมกับกลุ่มโอเปกเมื่อวันเสาร์ที่ผ่านมา
ดัชนี Stoxx Europe 600 ปิดลบ 0.5% แตะที่ 353.74 จุด
ดัชนี CAC-40 ตลาดหุ้นฝรั่งเศสปิดที่ 4,760.77 จุด ลดลง 3.30 จุด หรือ -0.07% ดัชนี DAX ตลาดหุ้นเยอรมันปิดที่ 11,190.21 จุด ลดลง 13.42 จุด หรือ -0.12% ดัชนี FTSE 100 ตลาดหุ้นลอนดอนปิดที่ 6,890.42 จุด ลดลง 63.79 จุด หรือ -0.92%
 
ตลาดหุ้นลอนดอนปรับตัวลดลง เมื่อคืนนี้ (12 ธ.ค.) เพราะได้รับแรงกดดันจากการเทขายทำกำไร หลังจากที่ดัชนีปรับตัวเพิ่มขึ้นติดต่อกัน 5 วันในช่วงก่อนหน้านี้
ดัชนี FTSE 100 ปิดปรับตัวลง 63.79 จุด หรือ 0.92% แตะที่ 6,890.42 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้น เมื่อคืนนี้ (12 ธ.ค.) หลังจากประเทศผู้ผลิตน้ำมันนอกกลุ่มโอเปกได้ตกลงปรับลดกำลังการผลิต ในการประชุมซึ่งจัดขึ้นร่วมกับกลุ่มโอเปกเมื่อวันเสาร์ที่ผ่านมา ซึ่งการตัดสินใจดังกล่าวทำให้นักลงทุนมีความหวังว่าจะช่วยหนุนราคาน้ำมันให้ฟื้นตัวขึ้น
สัญญาน้ำมันดิบ WTI ส่งมอบเดือนม.ค.พุ่งขึ้น 1.33 ดอลลาร์ หรือ 2.6% ปิดที่ 52.83 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.พ.เพิ่มขึ้น 1.36 ดอลลาร์ หรือ 2.5% ปิดที่ 55.69 ดอลลาร์/บาร์เรล
 
สัญญาทองคำตลาดนิวยอร์กปิดบวก เมื่อคืนนี้ (12 ธ.ค.) โดยได้แรงหนุนจากการอ่อนค่าของสกุลเงินดอลลาร์สหรัฐ ขณะที่นักลงทุนจับตาการประชุมของธนาคารกลางสหรัฐ (เฟด) ในวันที่ 13-14 ธ.ค.นี้
สัญญาทองคำตลาด COMEX (Commodity Exchange) ส่งมอบเดือนก.พ.เพิ่มขึ้น 3.9 ดอลลาร์ หรือ 0.34% ปิดที่ระดับ 1,165.80 ดอลลาร์/ออนซ์
สัญญาโลหะเงินส่งมอบเดือนมี.ค.เพิ่มขึ้น 22 เซนต์ หรือ 1.30% ปิดที่ 17.187 ดอลลาร์/ออนซ์
สัญญาพลาตินัมส่งมอบเดือนม.ค.พุ่งขึ้น 18.7 ดอลลาร์ หรือ 2.04% ปิดที่ 933.70 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (12 ธ.ค.) เนื่องจากนักลงทุนชะลอการซื้อขายก่อนที่การประชุมของธนาคารกลางสหรัฐ (เฟด) จะมีขึ้นในวันที่ 13-14 ธ.ค.นี้
ดอลลาร์สหรัฐอ่อนค่าลงเมื่อเทียบกับเยนที่ระดับ 115.14 เยน จากระดับ 115.24 เยน และลดลงเมื่อเทียบฟรังก์สวิส ที่ระดับ 1.0140 ฟรังก์ จากระดับ 1.0187 ฟรังก์ ในขณะที่ขยับลงเมื่อเทียบดอลลาร์แคนาดาที่ระดับ 1.3136 ดอลลาร์แคนาดา จากระดับ 1.3175 ดอลลาร์แคนาดา
เงินยูโรแข็งค่าขึ้นเมื่อเทียบดอลลาร์สหรัฐ ที่ระดับ 1.0640 ดอลลาร์สหรัฐ จากระดับ 1.0547 ดอลลาร์สหรัฐ ในขณะที่เงินปอนด์เพิ่มขึ้นแตะระดับ 1.2679 ดอลลาร์สหรัฐ จากระดับ 1.2558 ดอลลาร์สหรัฐ ส่วนเงินดอลลาร์ออสเตรเลียเพิ่มขึ้นแตะระดับ 0.7492 ดอลลาร์สหรัฐ จากระดับ 0.7446 ดอลลาร์สหรัฐ 